|  |  |
| --- | --- |
| 28.03.2019.NORAKSTS | Nr.3/17 |

**neapbūvēta zemesgabala viskaļu IELĀ 76, Jelgavā,**

**nodošana atkārtotai izsolei**

(ziņo I.Škutāne)

Zemesgabals 9936 m2 platībā ar kadastra apzīmējumu 09000180653 Viskaļu ielā 76, Jelgavā (turpmāk-Zemesgabals) ir neapbūvēts, reģistrēts Jelgavas pilsētas zemesgrāmatas nodalījumā Nr.100000163974 ar kadastra Nr.09000180653 uz Jelgavas pilsētas pašvaldības vārda.

Saskaņā ar Jelgavas pilsētas pašvaldības 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”, Zemesgabala izmantošanas veids ir rūpnieciskā un tehniskā apbūve.

 Ņemot vērā to, ka Zemesgabals nav nepieciešams pašvaldības autonomo funkciju realizēšanai, saskaņā ar Publiskas personas mantas atsavināšanas likuma (turpmāk - Atsavināšanas likums) 3.panta pirmās daļas 1.punktā noteikto, pašvaldības nekustamo īpašumu var atsavināt, pārdodot to izsolē.

Saskaņā ar Jelgavas pilsētas domes 2018. gada 25.oktobra lēmumu Nr.13/19 “Neapbūvēta zemesgabala Viskaļu ielā 76, Jelgavā, atsavināšana”, Jelgavas pilsētas domes Izsoles komisija 2018.gada 15.decembrī rīkoja Zemesgabala izsoli ar pārdošanas nosacīto cenu (izsoles sākumcenu) 45000 *euro*, izsoles soli 500*euro*, nodrošinājumu 4500 *euro*, reģistrācijas maksu 50*euro,* nomaksas termiņu – pieci gadi.

Uz 2018.gada 15.decembrī paredzēto izsoli (pirmā izsole) pretendenti nepieteicās un Jelgavas pilsētas domes Izsoles komisija 2018.gada 17.decembrī pieņēma lēmumu Nr.10/2 “Par neapbūvēta zemesgabala Viskaļu ielā 76, Jelgavā, 15.12.2018. izsoles atzīšanu par nenotikušu”.

Saskaņā ar likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 1.punktu, 4.panta otro daļu, 8.pantu, 15.pantu, 36.panta trešo daļu,

**JELGAVAS PILSĒTAS DOME NOLEMJ:**

1. Jelgavas pilsētas domes Izsoles komisijai rīkot atkārtotu zemesgabala Viskaļu ielā 76, Jelgavā (kadastra apzīmējums 09000180653, platība 9936 m2) atklātu mutisku izsoli ar augšupejošu soli.
2. Noteikt zemesgabala Viskaļu ielā 76, Jelgavā, pārdošanas nosacīto cenu (izsoles sākumcenu) 45000 *euro*, izsoles soli 500*euro*, nodrošinājumu 4500 *euro*, reģistrācijas maksu 50*euro*, nomaksas termiņu – piecus gadus.
3. Apstiprināt zemesgabala Viskaļu ielā 76, Jelgavā, izsoles noteikumus (pielikumā).

Domes priekšsēdētāja vietniece (paraksts) R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 28.martā